કાળજું કંપાવી દે તેવી બોડકદેવની હત્યાની ઘટનામાં મૃત્યુ પામેલાં અમીબહેન અને તેમની બંને પુત્રી હેલી અને દીક્ષાની આજે સવારે સ્મશાન યાત્રા નીકળી હતી. જેમાં મોટી સંખ્યામાં પરિવારજનો અને ફ્લેટના રહીશો જોડાયા હતા. થલતેજ સ્મશાન ખાતે તેઓના અંતિમ સંસ્કાર કરવામાં આવ્યા હતા. પરિવારના ત્રણ સભ્યોનાં અંતિમ સંસ્કારને લઇ ભારે ગમગીનીનો માહોલ સર્જાયો હતો. પરિવારજનોએ ચોધાર આંસુએ રડી પડ્યા હતા તેમજ ભારે હ્રદયે તેઓના અંતિમ સંસ્કાર કર્યા હતા.